ዕደት ጉጅለ ባህሊ ቀይሕ መሬት ኣብ ዞባ ማእከላይ ምዕራብ ከተማ ሺካጎ ሰሜን ኣመሪካ ብመስከረም 12, 2015 ተኻይዱ። ዞባ ማእከላይ ምዕራብ ነዘን ዝስዕባ ከተማታት የጠቓልል፡ ሺካጎ፣ኮሎምበስ፣ሲንሲናቲ፣ኢንድያናፖሊስ፣ሰይንት ልዊስ፣ ግራንድ ራፒድስ፣ሳውዝ ዳኮታን፣ ሚነሶታ፡፡ ዕላማ ናይዚ ባህላዊ ዑደት፡ ንህዝብና ንምንቃሕን፣ምውዳብን፣ምዕጣቕን ኮይኑ፡ ዝዓበየ ድማ መንእሰያት ሕድሪ ምኹስካስ ስለ ዝነበረ፡ ዓቢ መልእኽቲ ነይርዎ።

ጉጅለ ቀይሕ መሬት ድማ ንዓበይቲ ተዘክሮታት ብምንቕናቕ፡ ንሕጻናት ይኹን መንእሰያት ድማ ኣሰር ክስዕቡ ዝገበርዎ ኣበርክቶ መግለጺ ኣይርከቦን። ብተወሳኺ ሕጻውንቲ ሕድሪ ሺካጎ ብኣላይነት ኣባል መንእሰይ ህግደፍ ኣብርሄት ገዳም፡ ዘበርከትዎ ባህላዊ ምርኢት ብኹሉ ነገሮም፡ ንወለዲ ዘሔጉስን፣ብተዓዘብቲ ኣድናቖት ዘትረፈ ፣ከምኡውን፡ ብሓልዮት ቻርሊ ዝካየድ ናይ ስፖርት ነጠፈታት ብምዝካር ፡ንኹሎም ተሳተፍቲ ናይ ወርቂ መዳልያታትን፣ኮፓን በቶም ወናማት ድምጻውያን ጉጅለ ባህሊ ቀይሕ መሬት ተሸሊሞም።

ኣባላት ጉጅለ ባህሊ ቀይሕ መሬት ንዘበርከትዎ ባህላውን፣ ፖለቲካውን፡ ድሲፕሊን ዝመልኦ ኣቀራርባ ኣብቲ ዝልዓለ ጥርዚ ከነቐምጦም ከለና፡ ብስም ኩሉ ተዓዘብቲ ተቐማጦ ዞባ ማእከላይ ምዕራብ፡ ሰሜን ኣመሪካ፡ ዝለዓለ ምስጋናና ነቕርብ፡

ዓወት ንሓፋሽ

ኣካያዲት ሽማግለ